Custer of the West
<s>Custer of the West () je američko-britansko-francusko-španski vestern film snimljen 1967. godine u režiji Roberta Siodmaka.</s><s>Naslovni protagonist, čiji lik tumači Robert Shaw, je znameniti američki konjički zapovjednik George Armstrong Custer.</s><s>Radnja prikazuje kako nakon službe u američkom građanskom ratu dobija premještaj u Dakotama gdje njegovi napori da zavede i očuva mir između Indijanaca i bijelih doseljenika doživljavaju neuspjeh, koji će kulminirati u znamenitoj bitci kod Little Big Horna.</s><s>Custer, u kome je Shawova supruga Mary Ure tumačila Custerovu suprugu Libby, je predstavljao jedan od ambicioznijih projekata svog doba i u njemu je korištena widescreen tehnika Cinerama; to se, između ostalog, odrazilo i na nekoliko akcionih scena čija je glavna svrha bila prikazati atraktivnost formata, a koji, zapravo, nisu imali previše veze sa radnjom.</s><s>Custer je napravljen u vrijeme kada su se u SAD počeli preispitivati brojni mitovi vezanih uz historiju SAD i Divlji Zapad; zbog toga Custer u filmu, za razliku od tematski sličnog i jednako ambicioznog They Died with Their Boots On iz 1941. godine, nije prikazan kao romantični heroj nego kao bezosjećajni profesionalni vojnik, a također se prikazuje i kako su njegovi ljudi ubijali indijanske žene i djecu u masakru na Washiti.</s><s>Usprkos svega toga, film je imao porazne kritike, pri čemu se najviše spominjala nespretna Sidomakova režija i loš scenarij, a historičari su imali brojne zamjerke na historijske nepreciznosti.</s><s>Sa druge strane, muzička tema Bernarda Segalla je postala jedna od najprepoznatljivijih u historiji vestern-žanra.</s>

<s>Uloge</s>

<s>Robert Shaw ...</s><s>General George Armstrong Custer
 Mary Ure ...</s><s>Elizabeth Custer
 Ty Hardin ...</s><s>Major Marcus Reno
 Jeffrey Hunter ...</s><s>Kapetan Frederick Benteen
 Lawrence Tierney ...</s><s>General Philip Sheridan
 Marc Lawrence ... kopač zlata
 Kieron Moore ...</s><s>Poglavica Sitting Bull
 Charles Stalmaker ...</s><s>Por.</s><s>Howells
 Robert Hall ...</s><s>Nar.</s><s>Buckley
 Robert Ryan ...</s><s>Nar.</s><s>Mulligan</s>

<s>Izvori</s>

<s>Vanjske veze</s>

<s>Britanski filmovi
Američki filmovi
Francuski filmovi
Španski filmovi
Vestern-filmovi
Biografski filmovi
Historijski filmovi
Ratni filmovi
Authority control 2</s>

